कार ग्रेटर कैलाश जारदी ही। अस बिच-बिच गल्लां करदे जारदे हे। मेरी आदत ऐ जे में कुसै गी जाने-पन्छाने बगैर मतियां गल्लां नेईं करदा। जिसलै मिगी कुसै बारै शैल जानकारी होई जा, जां जिसलै मिगी उसदे स्भाs बारै पता चली जा, तां एह् फैसला करी सकनां जे इस व्यक्ति कन्ने मतियां गल्लां करनियां न जां घट्ट, जां बिल्कुल गै कन्नी कतरानी ऐ। अजीत कौर गी हली में समझनें दी कोशश करा दा हा, पर इक गल्ल साफ ही। नवतेज हुन्दे आखने पर गै उ’नें मेरा कम्म करने दा फैसलां करी लेआ, एह् मेरे आस्तै काफी बड्डी गल्ल ही।